文学|唐日展诗词、摄影作品唐日展诗词、摄影作品
作者：
唐日展
摄影：
唐日展
鹧鸪天·边城上元日
月满山城社火喧，灵光华盖兆丰年。酒醺袖底郢中雪，歌罢窗前月半竿。
心澹荡，意缠绵。无忧高枕伴君眠。良宵美景无穷日，神佑边关双鸭山。
五律·关山月之长城感怀
雄关千里月，华魄罩天伦。
一脉承先古，迢遥醒幻尘。
残垣铭厚重，断壁写艰辛。
枕干辞安宴，江山世代春。
沁园春·关山月之长城感怀二
月上关山，万里清辉，朗朗大千。望黛烟飘渺，峰峦叠嶂；蟠龙跌宕，流瀑飞湍。 脂血红墙，苍凉断壁，写尽悠悠青史卷。长吁叹，暗怀情相绕，泻泪无端。
连绵血泪长篇，白骨上，江山越万年。莫偃旗息鼓，偷安窃乐；五胡犹在，倭寇尤蛮。 荒败残垣，征人旧迹，万古华章天下传。关山月，照成城众志，厉气弥天！
满江红·蟠龙山长城
越上蟠龙，惊回首，驰魂夺魄。临绝处，亘天垣带，横刀沙朔。跌宕金汤铭远古，莽茫穷漠雕高卓。步先古，一路放豪歌，心腾跃。
戎楼下，胡马踱；城阻缺，单于削。《大风》征人曲，耳旁犹觉。擂鼓呜金成旧事，依山放马温和约。心志同，固我好河山，周天乐。
沁园春·大雪谷
袤远深长，莽莽苍苍，皓皓紫穹。望雪峰叠嶂，凌霜秀洁；瑶川如带，霞蔚凭空。